CKP เศร้ากำไร Q3 ลดลงเกินครึ่ง! หลังรายได้การขายไฟฟ้า-ไอน้ำลดลง
CKP เศร้ากำไร Q3/58 ลดลง 63% มาที่ 36.17 ลบ. จากปีก่อนมีกำไร 98.82 ลบ. โดยมีสาเหตุจากรายได้การขายไฟฟ้า-ไอน้ำลดลง ขณะที่ช่วง 9 เดือนแรกมีกำไร 251.22 ลบ. ลดลง 2% จากปีก่อนที่มีกำไร 256.52 ลบ.
11 พ.ย. 2558

บริษัท ซีเค พาวเวอร์ จำกัด (มหาชน) หรือ CKP รายงานผลการดำเนินงานไตรมาส 3/58 สิ้นสุดวันที่ 30 ก.ย.58 (รวมบริษัทย่อย) มีกำไรสุทธิ 36.17 ล้านบาท หรือมีกำไรสุทธิ 0.005 บาทต่อหุ้น ลดลง 63% จากช่วงเดียวกันของปีก่อนที่มีกำไรสุทธิ 98.82 ล้านบาท หรือมีกำไรสุทธิ0.018 บาทต่อหุ้น
ขณะที่ผลการดำเนินงานช่วง 9 เดือนแรกมีกำไรสุทธิ 251.22 ล้านบาท หรือ 0.04 บาทต่อหุ้น ลดลง 2% จากช่วงเดียวกันของปีก่อนที่มีกำไรสุทธิ 256.52 ล้านบาท หรือ 0.047 บาทต่อหุ้น
ทั้งนี้ผลการดำเนินงานดังกล่าวที่ลดลง เนื่องจากบริษัทมีรายได้จากการขายไฟฟ้าและไอน้ำลดลง 225.63 ล้านบาท ส่วนใหญ่มาจากการลดลงของยอดขายของบริษัทไฟฟ้าน้างึม 2 จำกัด ซึ่งมีอัตรากำไรค่อนข้างสูง